Харилцаа холбооны зохицуулах хорооны даргын

2024 оны 03 дугаар сарын 29-ний өдрийн

А/93 тоот тушаалын Долоодугаар хавсралт

**РАДИОГИЙН ҮЙЛЧИЛГЭЭ ЭРХЛЭГЧИЙН**

**МЭДЭЭНИЙ (З-РҮ) МАЯГТ НӨХӨХ ЗААВАР**

Радиогийн үйлчилгээ эрхлэгч аж ахуйн нэгж, байгууллага нь Тусгай зөвшөөрлийн гэрээ, Харилцаа холбооны зохицуулах хорооноос баталсан “Өргөн нэвтрүүлгийн үйлчилгээний зах зээлд шударгаар өрсөлдөх нөхцөлийг бүрдүүлэх, хэт төвлөрөл үүсэхээс сэргийлэх журам”-ын 3.12-д заасны дагуу өөрийн үйл ажиллагаатай холбоотой тухайн жилийн тайлан, мэдээг дараа оны 2 дугаар сарын 20-ны дотор, хагас жилийн тайлан, мэдээг тухайн оны 8 дугаар сарын 1-ний дотор маягтад тодорхойлсон үзүүлэлтийн дагуу <http://statistics.crc.gov.mn> хаягаар нэвтэрч, Зохицуулах хороонд ирүүлнэ.

***Тайлант хугацаа*** *гэж жилийн эцсийн тайлан, мэдээний хувьд өмнөх оны 01 дүгээр сарын 01-ний өдрөөс 12 дугаар сарын 31-ний өдрийг хүртэлх хугацааг, хагас жилийн тайлан, мэдээний хувьд тухайн жилийн 01 дүгээр сарын 01-ний өдрөөс 6 дугаар сарын 30-ны өдрийг хүртэлх хугацааг ойлгоно.*

**МАЯГТЫН НЭР ТОМЪЁО, ТОВЧЛОЛЫН ТАЙЛБАР**

***НДШ*** *гэж нийгмийн даатгалын шимтгэлд төлсөн нийт дүнг ойлгоно.*

***ААНОАТ*** *гэж аж ахуйн нэгжийн орлогын албан татварт төлсөн нийт дүнг ойлгоно.*

***НӨАТ*** *гэж аэмэгдсэн өртгийн албан татварт төлсөн нийт дүнг ойлгоно.*

***ХХОАТ*** *гэж хувь хүний орлогын албан татварт төлсөн нийт дүнг ойлгоно.*

1. **ХАЯГИЙН ХЭСЭГ**

Тусгай зөвшөөрөл эзэмшигч аж ахуйн нэгж, байгууллагын нэр, регистрийн дугаарыг улсын бүртгэлийн гэрчилгээнд тусгагдсанаар товчлохгүйгээр нөхнө. Тусгай зөвшөөрөл эзэмшигчийн оршин байгаа байр, хороо, сум, дүүрэг, аймаг, нийслэлийн нэрийг бичиж, Монгол Улсын засаг, захиргаа, нутаг дэвсгэрийн нэгжийн кодоос тохирох кодыг тус тус нөхнө.

Тусгай зөвшөөрөл эзэмшигч аж ахуйн нэгж, байгууллагын утасны дугаар, цахим шуудангийн хаяг болон тайлан, мэдээг хариуцан бөглөх ажилтны овог нэр, албан тушаал, утасны дугаар, цахим хаягийг тус тус нөхнө.

1. **ҮНДСЭН ҮЗҮҮЛЭЛТ**

**БАГАНА Г:** ХХЗХ-ны даргын 2022 оны А/335 тоот тушаалаар батлагдсан “Тусгай зөвшөөрөл эзэмшигчээс мэдээ, тайлан бүрдүүлэх, түгээхэд баримтлах журмын 9,2-т заасны дагуу “Н1- Нууц гэж үзэх ба ийм тэмдэглэл бүхий үзүүлэлтийг Зохицуулах хороо зөвхөн өөрийн үйл ажиллагаанд ашиглана.”, “Н2- Нээлттэй мэдээлэл гэж үзэх ба аж ахуйн нэгжийг дурдаж, нийтэд мэдээлж болно.”

**БАГАНА 1:** Тухайн үзүүлэлтийн утгыг нөхнө. Ингэхдээ хэмжих нэгж тус бүрийг нягтлах.

**БАГАНА 2:** Тухайн үзүүлэлт тус бүрд нэмэлт тайлбар, тодруулга бичиж тэмдэглэх шаардлагатай тохиолдолд тэмдэглэлийг тусгана.

**САНХҮҮГИЙН ҮЗҮҮЛЭЛТҮҮД**

**Санхүүгийн үзүүлэлт хэсэг** ньДүрмийн сангийн хэмжээ, Нийт орлого, Нийт зардал, Нийт хөрөнгө оруулалт, Нийт төсөвт төвлөрүүлсэн орлого дэд хэсгүүдээс бүрдэнэ**.**

**МӨРИЙН ДУГААР:1 Дүрмийн сангийн хэмжээ нь** 2-6 мөрүүдийн нийлбэр дүнтэй тэнцүү байна.

**МӨРИЙН ДУГААР:2 Төрийн**- Төрийн өмчийн, төрийн өмчийн оролцоотой эсхүл төрийн хамтарсан аж ахуйн нэгж бол энд дүрмийн сан дахь төрийн өмчийн тохирох дүнг нөхнө.

**МӨРИЙН ДУГААР:3 Орон нутгийн**- Орон нутгийн өмчийн, Орон нутгийн өмчийн оролцоотой эсхүл орон нутгийн хамтарсан аж ахуйн нэгж бол энд дүрмийн сан дахь өмчийн тохирох дүнг нөхнө.

**МӨРИЙН ДУГААР:4 Хувийн, Монгол Улсын**- Дүрмийн сан дахь Монгол Улсын хувийн өмчийн дүнг нөхнө.

**МӨРИЙН ДУГААР:5 Хувийн, гадаадтай хамтарсан**- Гадаадын аж ахуйн нэгжтэй хамтарсан аж ахуйн нэгж бол дүрмийн сан дахь гадаад талын өмчийн дүнг нөхнө.

**МӨРИЙН ДУГААР:6 Гадаад улсын**- Гадаад улсын аж ахуйн нэгж бол энд өмчийн дүнг нөхнө.

**МӨРИЙН ДУГААР:7 Нийт орлого -** Тайлант хугацаанд тусгай зөвшөөрөлтэй үйл ажиллагаанаас олсон нийт орлогын дүнг бичнэ. 8-13 мөрүүдийн нийлбэр дүн нь үйлчилгээний НИЙТ орлогын дүнтэй тэнцүү байна.

**МӨРИЙН ДУГААР:8 Орлого, үйлчилгээний төрлөөр, Зар сурталчилгаа, үгэн зар**- Арилжааны болон нийгмийн зар сурталчилгаа, үгэн зараас олсон орлогын дүнг нөхнө.

*Арилжааны зар сурталчилгаа гэдэгт иргэн, аж ахуйн нэгж байгууллагаас өөрийн бараа, ажил, үйлчилгээ, үйл ажиллагааны зах зээлийн эрэлтийг нэмэгдүүлэх, боломжит хэрэглэгчийн анхаарлыг татах, ашиг олох зорилгоор төлбөртэй, эсвэл түүнтэй дүйцэхүйц нөхцөлөөр нэвтрүүлж буй богино хэмжээний зар мэдээлэл (реклам, шторкууд), РНЗСЖ - 2.3*

*Нийгмийн зар сурталчилгаа гэдэгт нийтийн болон улс орны эрх ашгийн төлөө, нийтэд ашиг тустай үйлс, үйл ажиллагааны талаар олон нийтэд мэдээлэх, боловсрол олгох, дэмжих зорилгоор бүтээсэн арилжааны бус зар сурталчилгааг ойлгоно. РНЗСЖ -2.9*

**МӨРИЙН ДУГААР:9 Орлого, үйлчилгээний төрлөөр, Арилжаа сурталчилгааны нэвтрүүлэг, бизнес мэдээ**- Арилжаа сурталчилгааны нэвтрүүлэг, бизнес мэдээгээс орсон орлогын дүнг нөхнө.

*Бараа бүтээгдэхүүн, ажил, үйлчилгээний сурталчилгааг мэдээллээр баяжуулж, дэлгэрүүлж бэлтгэсэн нэвтрүүлэг, бизнес мэдээг ойлгоно. РНЗСЖ -2.4*

**МӨРИЙН ДУГААР:10 Орлого, үйлчилгээний төрлөөр, Төлбөрт, захиалгат, бусад нэвтрүүлэг-** Бэлэн буюу төлбөрт, бусдын захиалгаар бэлтгэсэн буюу захиалгат нэвтрүүлэг, ая дууны мэндчилгээ зэрэг сонсогчоос захиалгатай дуу, хөгжмийн нэвтрүүлгээс олсон орлогын дүнг нөхнө.

*Төлбөртэй нэвтрүүлэг гэж тухайн радиогийн редакцын бодлогын хүрээнд бэлтгэгдээгүй, иргэн, аж ахуйн нэгж, байгууллагаас төлбөртэй нэвтрүүлэх нөхцөлтэй бэлтгэн нэвтрүүлсэн нэвтрүүлгийг ойлгоно. РНЗСЖ -2.6*

*Захиалгат нэвтрүүлэг гэж "радио, телевизийн үйлчилгээ эрхлэгчид нэвтрүүлгийг бэлтгэх, дамжуулахаар хандсан хүсэлтийн дагуу бэлтгэсэн нэвтрүүлгийг" ойлгоно. ӨНтХ 4.1.13*

**МӨРИЙН ДУГААР:11 Орлого, үйлчилгээний төрлөөр, Ивээн тэтгэлт-** Тайлант хугацаанд ивээн тэтгэлттэй нэвтрүүлгээс орсон орлогыг дүнг нөхнө.

*Нэвтрүүлгийн ивээн тэтгэлт гэж бусдын бараа, бүтээгдэхүүн, үйлчилгээ, үйл ажиллагааг сурталчлах зорилгоор радиогийн нэвтрүүлэг бүтээх нэвтрүүлэхэд авсан санхүүгийн хандив, тусламж, дэмжлэгийг ойлгоно. РНЗСЖ - 2.5*

**МӨРИЙН ДУГААР:12 Орлого, үйлчилгээний төрлөөр, Өөрийн бүтээл борлуулалт**- Өөрийн студи, радиод бүтээсэн нэвтрүүлэг, бүтээлийн дахин дамжуулах эрхийг бусдад худалдаж олсон орлогын дүнг нөхнө.

**МӨРИЙН ДУГААР:13 Орлого, үйлчилгээний төрлөөр, Бусад-** тайлант хугацааны бусад орлогын дүнг нөхнө.

**МӨРИЙН ДУГААР:14 Төрийн байгууллагаас орсон орлого**- Төрийн байгууллагаас нэвтрүүлэг, мэдээлэл, сурталчилгаа бүтээх, нэвтрүүлэх зэрэг бүх хэлбэрээр орсон орлогын дүнг нөхнө.

**МӨРИЙН ДУГААР:15 Нийт хөрөнгө оруулалт**- Тайлант хугацаанд хийгдсэн нийт хөрөнгө оруулалтын дүнг нөхнө. Нийт хөрөнгө оруулалт нь 21-26 мөрүүдийн нийлбэр дүнтэй тэнцүү байна.

**МӨРИЙН ДУГААР:16 Хөрөнгө оруулалт, эх үүсвэрээр, Өөрийн хөрөнгөөр-** Компани, хөрөнгө оруулагч өөрийн хөрөнгөөр хийсэн хөрөнгө оруулалтын дүнг нөхнө.

**МӨРИЙН ДУГААР:17 Хөрөнгө оруулалт, эх үүсвэрээр, Дотоодын зээлээр**- Дотоодын банк, санхүүгийн байгууллага, хөрөнгө оруулагчаас зээлээр хөрөнгө оруулсан дүнг нөхнө.

**МӨРИЙН ДУГААР:18 Хөрөнгө оруулалт, эх үүсвэрээр, Гадаадын зээлээр**- Гадаадын банк, санхүүгийн байгууллага, хөрөнгө оруулагчаас зээлээр хөрөнгө оруулсан дүнг нөхнө.

**МӨРИЙН ДУГААР:19 Хөрөнгө оруулалт, эх үүсвэрээр, Дотоодын хандив, тусламж**- Дотоодын байгууллага, хувь хүн, шашны байгууллагаас авсан хандив, тусламжаар хөрөнгө оруулсан дүн (Шашны байгууллагаас хандив тусламж авсан бол тайлбар хэсэгт дурдах)

**МӨРИЙН ДУГААР:20 Хөрөнгө оруулалт, эх үүсвэрээр, Гадаадын хандив, тусламж**- Гадаад улс, олон улсын байгууллага, хувь хүн, шашны байгууллагаас авсан хандив, тусламжаар хөрөнгө оруулсан дүн (Шашны байгууллагаас хандив тусламж авсан бол тайлбар хэсэгт дурдах)

**МӨРИЙН ДУГААР:21 Хөрөнгө оруулалт, эх үүсвэрээр, Бусад эх үүсвэрээс-** Бусад эх үүсвэрээс орсон хөрөнгө оруулалтын дүн байна.

**МӨРИЙН ДУГААР:22 Нийт төсөвт төвлөрүүлсэн орлого** - Тайлант хугацаанд төсөвт төвлөрүүлсэн нийт орлогын дүнг бичнэ. Төсөвт төвлөрүүлсэн НИЙТ орлого нь 28-33 мөрүүдийн нийлбэр дүнтэй тэнцүү байна.

**МӨРИЙН ДУГААР:23 Төсөвт төвлөрүүлсэн орлого, НДШ**- Нийгмийн даатгалын шимтгэлд төлсөн дүнг нөхнө.

**МӨРИЙН ДУГААР:24 Төсөвт төвлөрүүлсэн орлого, ААНОАТ**- Аж ахуй нэгжийн орлогын албан татварт төлсөн дүнг нөхнө.

**МӨРИЙН ДУГААР:25 Төсөвт төвлөрүүлсэн орлого, НӨАТ**- Нэмэгдсэн өртгийн албан татварт төлсөн дүнг нөхнө.

**МӨРИЙН ДУГААР:26 Төсөвт төвлөрүүлсэн орлого, ХХОАТ**- Хувь хүний орлогын албан татварт төлсөн дүнг нөхнө.

**МӨРИЙН ДУГААР:27 Төсөвт төвлөрүүлсэн орлого, Гаалийн татвар**- Импортоор орж ирсэн бараа материал, тоног төхөөрөмжийн гаалийн татварт төлсөн дүнг нөхнө.

**МӨРИЙН ДУГААР:28 Төсөвт төвлөрүүлсэн орлого, Бусад төрлийн татвар, хураамж**- Бусад төрлийн татвар хураамж төлсөн зардлыг нөхнө.

**МӨРИЙН ДУГААР:29 Нийт зардал**- Тайлант хугацаанд тусгай зөвшөөрөлтэй үйл ажиллагаанаас олсон нийт зардлын дүнг бичнэ. НИЙТ зардал нь 16-19 мөрүүдийн нийлбэр дүнтэй тэнцүү байна.

**МӨРИЙН ДУГААР:30 Зардал задаргаа, Гадаад нэвтрүүлэг, дуу хөгжмийн бүтээл худалдан авахад-** Гадаадын студи продакшнаас нэвтрүүлэг, дуу хөгжмийн бүтээл худалдан авахад гарсан зардлын дүнг нөхнө.

**МӨРИЙН ДУГААР:31 Зардал задаргаа, Дотоод нэвтрүүлэг, дуу хөгжмийн бүтээл худалдан авахад-** Дотоодын студи продакшнаас нэвтрүүлэг, дуу хөгжмийн бүтээл худалдан авахад гарсан зардлын дүнг нөхнө.

**МӨРИЙН ДУГААР:32 Зардал задаргаа, Урсгал зардал-** Цалин, НДШ, байр, цахилгаан, ус, дулаан, шатахуун, холбоо, бичиг хэрэг гэх мэт тогтмол гардаг зардлын дүнг нөхнө.

**МӨРИЙН ДУГААР:33 Зардал задаргаа, Судалгаа, шинжилгээний ажлын зардал** гэж байгууллагын бүх төрлийн үйл ажиллагаа, үйлчилгээний чанарыг сайжруулах, шинээр бүтээгдэхүүн үйлчилгээ нэвтрүүлэх, урт ба богино хугацааны төлөвлөгөө боловсруулахад тусгайлан төсөвлөж зарцуулсан зардлыг ойлгоно.

**МӨРИЙН ДУГААР:34 Зардал задаргаа, Бусад**- Бусад зарлагын дүнг хамруулж ойлгоно.

**ХҮНИЙ НӨӨЦИЙН ҮЗҮҮЛЭЛТҮҮД**

**МӨРИЙН ДУГААР:35 Нийт ажиллагсдын тоо-** Тайлант хугацаандтусгай зөвшөөрөлтэй үйлчилгээний хүрээнд ажилласан нийт ажилтны тоог нөхнө. Нийт ажиллагсдын тоог насаар, хүйсээр, боловсролын түвшнээр, мэргэжлээр задалж, тухайн төрөлд харгалзах мөрөнд бичнэ. 36-45, 46+47, 48-56, 57-66, 67-73 дугаар мөрүүдийн нийлбэр тус бүр нь НИЙТ ажилтны тоотой тэнцүү байна.

**МӨРИЙН ДУГААР:36-45 Ажиллагчид, насны бүлгээр -** Байгууллагын нийт ажиллагсдын тоог насаар нь ангилан гаргана.

**МӨРИЙН ДУГААР:46, 47 Ажиллагчид, хүйсээр -** Байгууллагын нийт ажиллагсдын тоог хүйсээр нь ангилан гаргана.

**МӨРИЙН ДУГААР:48-56 Ажиллагчид, боловсролын түвшнээр -** Байгууллагын нийт ажиллагсдын тоог боловсролын зэргээр нь ангилан гаргана.

**МӨРИЙН ДУГААР:57-66 Ажиллагчид, ажил, мэргэжлийн ангиллаар -** Ажилтнуудын мэргэжлийн байдал нь албан тушаалтай хамааралгүй бөгөөд тухайн ажилтны ямар мэргэжил эзэмшсэн байдлаар гаргана.

**МӨРИЙН ДУГААР:67-73 Ажиллагчид,албан тушаалын ангиллаар-** Ажилтнуудын албан тушаалын ангиллаар гаргана.Нийлбэр нь нийт ажиллагсдын тоотой тэнцүү байна.

**МӨРИЙН ДУГААР:74 Нийт ажиллагчдын сарын дундаж цалин** гэдэг нь тайлант хугацаанд цалин, хөлс авсан ажиллагчдын тоогоор жигнэсэн нийт цалин хөлс болон тайлант хугацаанд цалин, хөлс авсан ажиллагчдын тооны харьцаа юм.

**МӨРИЙН ДУГААР:75-81 Дундаж цалин, албан тушаалаар-** Харгалзах албан тушаалын ажиллагчдын нийт цалинг харгалзах албан тушаалтнуудын тоонд харьцуулж гаргана.

**НЭВТРҮҮЛЭГ, БҮТЭЭЛИЙН ТАЛААРХ МЭДЭЭЛЭЛ**

**МӨРИЙН ДУГААР:82 Өөрийн бэлтгэсэн бүтээл, нэвтрүүлэг**- Тайлант хугацаанд эфирт нэвтрүүлсэн, өөрийн телевизийн студид бүтээсэн бүтээл, нэвтрүүлгийн нийт хугацаа, цагаар тооцож нөхнө.

**МӨРИЙН ДУГААР:83 Дотоодын студи, продакшнаас авсан бүтээл**- Тайлант хугацаанд эфирт нэвтрүүлсэн, гадаадын студи, продакшны бүтээл, нэвтрүүлгийн нийт хугацаа, цагаар тооцож нөхнө.

**МӨРИЙН ДУГААР:84 Гадаад студи, продакшнаас авсан бүтээл-** Тайлант хугацаанд эфирт нэвтрүүлсэн, дотоодын студи, продакшны бүтээл, нэвтрүүлгийн нийт хугацаа, цагаар тооцож нөхнө.

**МӨРИЙН ДУГААР:85 Үндэсний түүх, соёл, уламжлалын нэвтрүүлэг**- Тайлант хугацаанд эфирт нэвтрүүлсэн Үндэсний түүх, соёл, уламжлалын нэвтрүүлгийн хугацаа, цагаар тооцож нөхнө.

**МӨРИЙН ДУГААР:86 Танин мэдэхүйн нэвтрүүлэг**- Тайлант хугацаанд эфирт нэвтрүүлсэн Танин мэдэхүйн нэвтрүүлгийн хугацаа, цагаар тооцож нөхнө.

**МӨРИЙН ДУГААР:87 Хүүхдэд зориулсан дуу, нэвтрүүлэг**- Тайлант хугацаанд эфирт нэвтрүүлсэн хүүхдийн нэвтрүүлгийн хугацаа, цагаар тооцож нөхнө.

**МӨРИЙН ДУГААР:88 Дуу хөгжмийн нэвтрүүлэг**- Тайлант хугацаанд эфирт нэвтрүүлсэн захиалгат дуу, дуу хөгжмийн нэвтрүүлгийн хугацаа, цагаар тооцож нөхнө.

**МӨРИЙН ДУГААР:89 Хөтлөлттэй, шууд нэвтрүүлэг**- Тайлант хугацаанд эфирт нэвтрүүлсэн сонсогчтой харилцаа үүсгэх, хөтлөлттэй, шууд нэвтрүүлгийн хугацаа, цагаар тооцож нөхнө.

**МӨРИЙН ДУГААР:90 Орон нутгийн бүтээл, нэвтрүүлэг**- Орон нутгийн радиод хамаарна. Тайлант хугацаанд эфирт нэвтрүүлсэн орон нутгийн бүтээл, нэвтрүүлгийн хугацаа, цагаар тооцож нөхнө.

**ҮЙЛЧИЛГЭЭНИЙ ҮНЭ ТАРИФ**

**МӨРИЙН ДУГААР:91 Арилжааны зар сурталчилгааны 1 секундийн үнэ оргил цагт**- Оргил цагийн зар сурталчилгааны секундийн дундаж үнэлгээг мян.төгрөгөөр тооцож нөхнө. Тайлбар хэсэгт оргил цагийг хэд гэж тооцсоныг заана.

**МӨРИЙН ДУГААР:92 Арилжааны зар сурталчилгааны 1 секундийн үнэ бусад цагт**- Бусад цагийн зар сурталчилгааны секундийн дундаж үнэлгээг мян.төгрөгөөр тооцож нөхнө.

**МӨРИЙН ДУГААР:93 Зар сурталчилгаа нийлүүлсэн байгууллагын тоо**- Тайлант хугацаанд зар сурталчилгаа нийлүүлсэн нийт байгууллагын тоог оруулна.

**ҮЙЛЧИЛГЭЭНИЙ ЧАНАРЫН ҮЗҮҮЛЭЛТҮҮД**

**МӨРИЙН ДУГААР:94 Эфирт ажиллах цагийн хуваарь**- Нэг хоногийн эфирийн нийт цагийг оруулах ба тайлбар хэсэгт, эхлэх, дуусах цагийг заана.

**МӨРИЙН ДУГААР:95 Тайлант хугацаанд хөтөлбөрт заасан нийт эфирийн цаг**- Тайлант хугацааны нийт ажиллах ёстой эфирийн цагийг нөхнө. (Ж: хоногт 20 цагийн эфиртэй бол, жилийн тайланд өдөр бүр тасралтгүй ажиллахад нийт 365 x 20 цаг = 7300 цаг болно.)

**МӨРИЙН ДУГААР:96 Нийт эфир тасарсан хугацаа**- Тайлант хугацаанд эфир тасарсан нийт цагийг нөхнө. Нийт эфир тасарсан хугацаа нь 97-99 дугаар мөрүүдийн нийлбэр дүн байна.

**МӨРИЙН ДУГААР:97-99 Эфирийн тасралт шалтгаанаар**- Тайлант хугацаанд эфирийн тасралтыг шалтгааныг үзүүлэлт тус бүрийн цагаар гарган бөглөх.

**МӨРИЙН ДУГААР:100 Үзэгчээс ирүүлсэн нийт өргөдөл, гомдлын тоо**- Тайлант хугацаанд үзэгчээс ирсэн өргөдөл, гомдлын нийт тоо нөхнө. Нийт гомдол нь 101-105 дугаар мөрүүдийн нийлбэр дүн байна.

Нэг хэрэглэгч нэг сэдвээр нэгээс илүү гомдол гаргах тохиолдолд гомдлын тохиолдол тус бүрийг тусад нь тоолно. Хэрэв үйлчлүүлэгч одоо байгаа гомдлыг хаахаас өмнө дахин гомдол гаргавал түүнийг тусдаа гомдол гэж үзэхгүй, харин эхний хаагдаагүй гомдлын үргэлжлэл гэж үзнэ.

**МӨРИЙН ДУГААР:101-105 Өргөдөл, гомдлын тоо, төрлөөр**- Тайлант хугацаанд ирсэн өргөдөл гомдлыг төрөл тус бүрийн тоог бөглөх.

**МӨРИЙН ДУГААР:106 Өргөдөл, гомдолд хариу өгсөн дундаж хугацаа**- Өргөдөл гомдол тус бүрийг хүлээн авснаас хойш хариу өгсөн хугацааны нийлбэрийг нийт өргөдөл гомдлын тоонд харьцуулж гаргана.

**МӨРИЙН ДУГААР:107 Шийдвэрлэгдээгүй өргөдөл, гомдлын тоо**- Тайлант хугацаанд шийдвэрлэгдээгүй өргөдөл, гомдлын тоог бөглөх.

**ХАРИЛЦАА ХОЛБООНЫ ЗОХИЦУУЛАХ ХОРОО**

**Зах зээл, үнэ тарифын зохицуулалтын газар**

**Судалгаа шинжилгээний хэлтэс**

**Утас: 11-304258**

**Монгол улсын хот, аймаг, дүүрэг сум, хороо багийн код**

**A table of text with black text

Description automatically generated with medium confidence**

**A screenshot of a computer screen

Description automatically generated**